Nicklas Helenius skifter Silkeborg ud med OB efter denne sæson. Han har skrevet under på en treårig kontrakt.

Nicklas Helenius har fået gang i karrieren igen i Silkeborg, hvor han i denne sæson spiller som lejesvend fra AaB. Til sommer udløber både permanent kontrakt med AaB og lejeaftale i Silkeborg, og det har OB nu udnyttet.

Fynboerne har skrevet en treårig kontrakt med Helenius, som til sommer tiltræder i Ådalen.

- Vi er glade for, at det er lykkes at blive enige. Nicklas Helenius er en anden type angriber, end dem vi har i truppen i forvejen, og samtidig er han på samme tid en spiller, der har prøvet en del i sin karriere, men som også har masser af tid foran sig, siger sportsdirektør Jesper Hansen til klubbens hjemmeside.

- I denne sæson har han fået sat ny skub i sin karriere, og vi glæder os til, at han både kan bidrage med sine kvaliteter hos os, og at vi sammen med ham kan videreudvikle hans spil, så han får endnu mere ud af sit store potentiale.

25-årige Helenius har i denne sæson scoret seks gange i 17 Superligakampe.

OB's sæsonkortsalg er i fuld gang. Du sikrer dig dit kort her.